4 iyuldan 5 iyulga o‘tar kechasi, soat millari 00:00ni ko‘rsatganda Toshkent shahri markazidagi «O‘zbekiston» mehmonxonasiga o‘rnatilgan LED ekran orqali tug‘ilgan kun tabrigi yo‘llandi. Ko‘rinishidan oshiq yigitning mahbubasiga atalgan bu antiqa va romantik tabrigi videosi internetda tarqaldi. Yangi kunning ilk soniyalarida mehmonxona ekranida noma’lum yigit tilidan quyidagi tabrik va izhorlarni ko‘rish mumkin edi: «Tug‘ilgan kuning bilan tabriklayman. Senga baxt, xursandchilik, yaxshi kunlar va nazokat tilayman! Ahdimizga sodiq bo‘lsang bas».